1. **O le O ese mai Aikupito:**
	* **Ia o ese atu ia outou! (Esoto 12:31-36)**
		+ Sa faatafuna’ina uma Aikupito, “aua sa leai lava se fale sa le aunoa ma se oti” (Esoto 12:30). Na tuai le oo mai o le faatagana a Farao mo Isaraelu ia o ese loa mai le nuu.
		+ I le fasi fuaitau “Ma ia faamanuia mai foi ia te au” (Esoto 12:32), na faaalia ai e Farao lagona o ona tagata uma: ina ia aua nei i ai se isi mea e toe tupu i a’i tatou!
		+ E le o se faalauiloaina o se lagona salamo moni mo lana mea sesē na fai, ae ua na’o se mana’oga ina ia taofia ai lenei malaia
		+ Ina ua talosagaina e Isaraelu se totogi mo tausaga sa latou galulue ai, na faapea lava ona faia e Aikupito ua “tuuina atu i a’i latou mea sa latou fai atu ai” (Esoto 12:36). O lenei auala, na faamautinoa ai e le Atua o le a tuua ma le saogalemu e Lana ulumatua Aikupito—ma ni faamanuiaga i ona lima
	* **O le Faapaiaina o le Ulumatua (Esoto 13:1-16)**

 **Na faapefea ona faapaiaina ulumatua?**

* + - Na faapaiaina i latou i le oti. O atalii ulumatua uma e tatau ona oti. Ae ua uma ona faia se aiaiga e suitulaga a’i le ulumatua, ina ia maliu le isi tagata e sui a’i o ia.
		- **Ia mātau mai le faiā:**
1. Isaraelu o le ulumatua lea a le Atua (Esoto 4:22);
2. le Ekalesia i le taimi nei o Isaraelu lea faale-agaga (Kalatia 6:16);
3. O lea, e tatau ai ona oti uma tatou ina ia faapaiaina i le Atua;
4. Ae o loo i ai se Tagata o Lē na maliu e suitulaga mo i tatou.
	* + O Iesu, “le Tamai Mamoe a le Atua” (Ioane 1:29), na maliu ina ia le oti o soo se tasi e tuuina Lona toto i le faitotoa o latou loto, a ia maua le OLA E FAAVAVAU.
		+ Ua uma ona faia e le Atua o Lana vaega. O la tatou matafaioi ia faataga i tatou lava ina ia ufitia i Lona toto togiola.
5. **O le sopoia atu o le Sami Ulaula:**
	* **Punitia i le toafa (Esoto 13:17-14:12)**
		+ I le faatanaga a Farao, na o ese atu ai Isaraelu “ua saunia mo taua” (Esoto 13:18). Ae sa lei finagalo le Atua e fetaiai i latou ma ni taua, o lea na Ia taitaiina solo ai i latou i le vao (Esoto 13:17).
		+ O le taimi lea, na faanoanoa ai Farao i lona salamo ma ua tulituliloa atu ia Isaraelu (Esoto 14:5). Ua punitia nei Isaraelu i le vao, ua le mafai lava ona sosola ese (Esoto 14:2-3, 9).
		+ O se faatinoga o le faatuatua, sa latou ave foi ma i latou o ivi o Iosefa (Esoto 13:19). E le gata i lea, na taitaiina lava faavavega i latou e le Atua, i le ao faaniutu i le ao ma le afi faaniutu i le po (Esoto 13:21).
		+ Peitai, i le vaai a le autau a Farao, ua matuā masofa lava lo latou faatuatua (Esoto 14:10-12). E ofo lava pe faapefea ona vave ona galo i a’i latou vavega na latou molimauina! E le mafai ea ona tupu foi o lenei lava mea e tasi i a’i tatou?
	* **O se ala i le sami (Esoto 14:13-31)**
		+ I le vaaiga a le tagata e leai se faatuatua, o lea na faamalosi atu ai Mose i a’i latou ia talitonu i le Atua (Esoto 14:13-14):
			1. “Aua tou te fefefe” O le laasaga muamua e ausia ai le manumalo o le talitonu lea i le Atua
			2. “Laulaututu ma le mausali” E tatau ona tatou tumau ma le onosai i lo tatou tulaga, e aunoa ma le muimui
			3. “Ia vaai atu i le olataga” Afai tatou te faatagaina le Atua e taitaiina i tatou, ona mautinoa ai lea o le manumalo
			4. “O le a tau Ieova mo outou” E tau le Atua mo i tatou e faasaga atu ia Satani ma le agasala. O Kalevario le faamaoniga sili o lenei mea.
		+ E tasi lava le poloaiga na tuuina atu e le Atua i a’i latou: “ia agai i luma” (Esoto 14:15). Mai lava i lea taimi, na amata ai ona vaaia ni mea e lei mafaufauina (Esoto 14:19-31):
			1. Na tu ai le agelu a le Atua ma le ao faaniutu i le va o le toagalauapi a I Isaraelu ma le toagalauapi a Aikupito
			2. I le po, na i ai le ao pouliuli i le au Aikupito, a’o le malamalama mo le au Isaraelu
			3. Na sii i luga e Mose lona tootoo ma vaeluaina ai le sami, ina ia mafai ona ui atu ai Isaraelu i le eleele matutu
			4. Ua ulu atu Isaraelu i le sami, ae faaitualalua le vai e pei o ni pa puipui i o latou itu.
			5. Na faapea foi ona ulu atu o le au Aikupito i le sami
			6. I le tafa o ata, na faaita ai e le Atua le au Aikupito
			7. Ao latou taumafai e toe solomuli i tua, a ua toe foi lava le sami i lona tulaga masani, ma faaumatia ai le ‘autau atoa
			8. Mai le matafaga, na vaaia ai e Isaraelu le manumalo, ona latou talitonu ai lea i le Atua atoa ma Mose
6. **O le faamanatuina:**
	* **O le pese a Mose (Esoto 15:1-21)**
		+ I le vaai atu i le mea ua tupu, ua taitaiina atu e Mose Isaraelu i se pese o le viiga, a’o tali atu Miriama ma le aufaipese, faatasi ai ma fafine (Esoto 15:1, 20-21).
		+ I lenei pese, e le o ta’ua ai se mea na faia e Isaraelu. E le gata ina viia le Atua mo le faaumatiaina o le fili (Esoto 15:6), ae ua viia i Ana galuega (Esoto 15:11). Na faailoa le tali atu a’i latou na faalogo i le mea na tupu (Esoto 15:14).
		+ E le gata i lea, ua folafolaina atu le mea o le a faia e le Atua: “E te faaoo atu, ma e totoina i latou i le mauga o lou tofi” (Esoto 15:17).
		+ Pe a faaalia mai faamasinoga a le Atua, ma aveesea le leaga ma le sauāina, o le a vivii atu ia te Ia le au faaolaina o le malo mo ia faamasinoga tonu, ma latou pepese atu ai i le pese a Mose ma le Tamai mamoe (Faaaliga 15:3).